Diari Oficial de la Generalitat Valenciana


Sumari del DOGV 2074, del 23-07-1993 (1993/828747)

RESOLUCIÓ de 26 de maig de 1993, del Secretari General de la Conselleria de Cultura, Educació i Ciència, per la qual acorda l'acceptació de la proposta d'extinció de la fundació Jaume Roig, formulada pel patronat.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2074

Data del DOGV
:   23-07-1993

Secció del DOGV
:   ALTRES DISPOSICIONS

Número del document
:   1993/828747


Data del document
:   26-05-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 26 de maig de 1993, del Secretari General de la Conselleria de Cultura, Educació i Ciència, per la qual acorda l'acceptació de la proposta d'extinció de la fundació Jaume Roig, formulada pel patronat.  
Vist l'expedient d'extinció de la fundació Jaume Roig incoat a instància del Sr. Josep Lluís Barceló i Rodríguez, President del Patronat de la fundació esmentada,  
Fets  
1. La fundació Jaume Roig d'Elx fou inscrita i classificada com a cultural privada de promoció, per Resolució de 6 de juny de 1988, del Secretari General de la Conselleria de Cultura, Educació i Ciència.  
2. D'acord amb la carta fundacional i els estatuts, la fundació tenia com a finalitat promoure la cultura, l'art i la ciència, la investigació i especialment els mitjans de comunicació. I el patrimoni fundacional estigué constituït per un capital de dos milions (2.000.000) de pessetes.  
3. Amb data 12 de maig de 1993, i en compliment de l'acord pres pel patronat en reunió extraordinària celebrada el dia 3 de novembre de 1991, es presenta en la Direcció Territorial d'Alacant de la Conselleria de Cultura, Educació i Ciència la proposta d'extinció de la fundació, acompanyada de la documentació següent:  
- Exposició raonada de la causa de la dissolució.  
- Certificat de l'acord anterior.  
- Balanç de situació.  
- Proposta de nomenament de liquidador.  
- Acceptació del càrrec.  
- Acceptació de la destinació del patrimoni.  
Consideracions jurídiques  
1. L'article 54 del Decret 2930/1972, de 21 de juliol, pel qual s'aprova el Reglament de les Fundacions Culturals Privades i Entitats Anàlogues (BOE de 30 d'octubre), estableix que l'extinció de la fundació procedirà quan així ho preveuran els estatuts o la carta fundacional i en els supòsits contemplats en l'article 39 del Codi Civil.  
L'article 39 del Codi Civil disposa que si deixaven de funcionar les fundacions per haver expirat et termini durant el qual funcionaven legalment o per haver realitzat ja la finalitat per a la qual foren constituïdes o per ser j a impossible aplicar a aquesta finalitat l'activitat i el mitjans de què disposaven, es donarà als béns l'aplicació que les lleis o els estatuts o les clàusules fundacionals els haguessen assignat.  
En aquest cas concorre la circumstància que la fundació va deixar de funcionar l'any mil nou-cents noranta, a causa, d'una banda, dels escassos recursos de què disposa i, d'altra, perquè el camp de l'activitat per a la qual va ser creada es troba àmpliament cobert per institucions similars.  
Com l'article vint-i-nou dels estatuts prevenia que en cas de dissolució de la fundació els béns d'aquesta passarien a les institucions benèfico- docents que indiqués el patronat i el patronat va decidir en la reunió que passaren a la fundació Ramon Muntaner, aquesta serà la destinació dels béns.  
2. L'expedient incoat per a l'extinció està integrat per tots els documents que preveu l'article 55 del Decret 2930/1972, abans esmentat.  
3. L'expedient s'ha tramitat mitjançant el Servei de Fundacions de la Conselleria de Cultura, Educació i Ciència, ja que n'és competent per a la resolució, en virtut de les atribucions que té conferides pels decrets de la Presidència de la Generalitat Valenciana 108/1983, de 15 de setembre (DOGV de 15 de setembre); 171/1983, de 29 de desembre (DOGV de 29 de desembre), i 4/1986, de 27 de febrer (DOGV de 17 de març), en relació, respectivament, amb els reials decrets 2093/1983, de 28 de juliol (BOE de 6 d'agost), 3066/1983, de 13 d'octubre (BOE de 12 de desembre), i 2633/1985, de 20 de novembre (BOE de 21 de gener de 1986).  
Vistos els preceptes legals esmentats i els altres d'aplicació pertinent, i fent ús de les facultats delegades per l?Ordre de 7 d'octubre de 1987, de la Conselleria de Cultura, Educació i Ciència (DOGV núm. 694, de 3 de novembre de 1987), resolc:  
Primer  
Acceptar i inscriure en el Registre de Fundacions Culturals Privades de la Conselleria de Cultura, Educació i Ciència la proposta d'extinció de la fundació Jaume Roig.  
Segon  
Acceptar el nomenament del Sr. Josep Lluís Barceló Rodríguez com a liquidador.  
El liquidador iniciarà les operacions per a la liquidació de la fundació, i s'ajustarà al que, amb aquesta finalitat, disposa l'article 56 del Decret 2930/1972, de 21 de juliol.  
El liquidador formarà el compte final de liquidació amb els justificants del lliurament de l?haver líquid a la fundació Ramon Muntaner.  
Contra aquesta resolució, que posa fi a la via administrativa, es podrà interposar recurs contenciós- administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l?endemà de la notificació.  
Per a la interposició del recurs esmentat serà requisit imprescindible que amb caràcter previ el recurrent en comunique en aquest òrgan la interposició.  
Tot això de conformitat amb el que preveuen l'article 58 de la Llei de Règim Jurídic de les Administracions Públiques i del Procediment Administratiu Comú i l'article 110.3 de la Llei 30/1992, de 26 de novembre, sense perjudici que puga exercir qualsevol altre recurs que estime oportú.  
València, 26 de maig de 1993.- El Secretari General: Antoni Sarrià i Morell.